# Diprotodon australis

### A Wikipédiából, a szabad lexikonból.

? Diprotodon australis Státusz: fosszilis
Csontváz (Queensland Museum, USA)
Rendszertan

Ország: | Állatok (Animalia)
Törzs: | Gerinchúrosok (Chordata)
Altörzs: | Gerincesek (Vertebrata)
Osztály: | Emlősök (Mammalia)
Alosztály: | Erszényesek (Marsupialia)
Rend: | Kúszóerszényes-alakúak (Diprotodontia)
Alrend: | Vombatalakúak (Vombatiformes)
Család: | Diprotodonfélék (Diprotodontidae)
Nem: | Diprotodon
Faj: | D. australis

Tudományos név
Diprotodon australis Owen

A Diprotodon australis volt a Földön valaha élt legnagyobb ismert erszényes. A kevésfogú erszényesek rendjének egy kihalt faja volt, amely Ausztráliában élt a pleisztocén időszakban. Mintegy 1,6 millió évvel ezelőtt jelent meg és kb. 45-25 000 évvel ezelőtt halt ki.

Orrszarvú méretű, hatalmas növényevő állat volt: a marmagassága kb. 1,7 méter, a tömege 1,5-2,5 tonna között lehetett. Valószínűleg Ausztrália erdős-füves térségeiben élt. Dél-Ausztrália szövetségi állam északi részén viszonylag nagy számú ép csontváza került elő, egy kiszáradt tómederben pedig lábnyomai is fennmaradtak. Lábnyomai elárulták, hogy valószínűleg olyan jellegű szőrzet boríthatta, mint a lovakat: tehát nem volt csupasz, mint az orrszarvúak.

Hatalmas, agyarszerű metszőfogai voltak, amelyekkel valószínűleg gyökereket áshatott ki a földből. A zápfogai akkorák voltak, mint egy emberi ököl: a növényi táplálékának megőrlésére szolgáltak. Viszonylag hosszú, vombat-szerű lábain olyan tempóban mozoghatott, mint a mai tevék. A mellső lábain karmok voltak, amelyek szintén táplálékának kiásására szolgálhattak.

Kihalásának időpontja és oka nagyon vitatottak. Mivel nem sokkal a mai ember ausztráliai megjelenése után következett be, ezért erős a gyanú, hogy a túlzott emberi vadászat lehetett az oka. Mások szerint a pleisztocén végi gyors felmelegedés okozhatta kipusztulásukat, amelynek során Ausztrália nagy része elsivatagosodott. (Erről bővebben: pleisztocén megafauna.) A legközelebbi ma élő rokona a vombat és a koala.

## [szerkesztés] Forrás

- Extinct Animals - Diprotodon australis
- Diprotodon

A lap eredeti címe "http://hu.wikipedia.org../../../d/i/p/Diprotodon_australis.html"

Kategóriák: Erszényesek | Ősállatok

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Español
- Français
- Nederlands
- Polski